Tanka

Tanka (蜑家) eller danjia er en kinesisk folkegruppe som tradisjonelt har bodd på båter (sampaner eller djunker) eller i landsbyer med pang uk-hus – styltehus. Deres kjerneområder er langs kystene av de kinesiske provinser Guangdong, Guangxi, Fujian, Zhejiang, Hainan, i Hongkong og Macao, og i Vietnam.

Selv om de fleste etter hvert er bosatt på land, er det fortsatt en del av den eldre generasjon som foretrekker å bo på sine gamle sampaner og livnærer seg som fiskere.

De få tankaer som holder til i Vietnam kalles der dan.

Til å begynne med var tankaene en ikkekinesisk gruppe, men den ble med tiden sinifisert. Under Qing-dynastiet ble de offisielt klassifisert som gemene og ikke gitt adgang til en rekke yrker, de var for eksempel utelukket som kandidater til den keiserlige embedsmannseksamen. Yongzheng-keiseren opphevet en rekke diskriminerende bewstemmelser mot dem i edikter gitt mellom 1723 og 1731. De livnærte seg stort sett som fiskere, og konsentrerte sine båter i visse bukter langs kysten.

Se også
Fuzhou tanka

Kategori:Folkegrupper i Guangdong
Kategori:Folkegrupper i Fujian
Kategori:Folkegrupper i Guangxi
Kategori:Folkegrupper i Hainan
Kategori:Folkegrupper i Zhejiang
Kategori:Hongkong
Kategori:Macao
Kategori:Folkegrupper i Vietnam